b"\n_START_ARTICLE_\nManuel d'Orl\xc3\xa9ans, comte de Charny\n_START_SECTION_\nBiografia\n_START_PARAGRAPH_\nEra fill il\xc2\xb7leg\xc3\xadtim de Llu\xc3\xads d'Orl\xc3\xa9ans, comte de Charny, qui alhora era fill il\xc2\xb7leg\xc3\xadtim de Gast\xc3\xb3 Joan Baptista de Fran\xc3\xa7a, germ\xc3\xa0 de Llu\xc3\xads XIII de Fran\xc3\xa7a i fill d'Enric IV de Fran\xc3\xa7a. El seu pare havia lluitat a favor del rei d'Espanya en la guerra de la independ\xc3\xa8ncia de Portugal, fou governador d'Or\xc3\xa0 i va morir en 1692._NEWLINE_En 1698 va ingressar a l'Orde de Sant Jaume i el 1703 fou nomenat mestre de camp d'un dels ter\xc3\xa7os aixecats a Extremadura, el 1706 va ascendir a brigadier i va participar en la batalla d'Almansa. En 1707 fou nomenat gentilhome de cambra, governador de D\xc3\xa9nia i inspector d'infanteria dels Regnes de Val\xc3\xa8ncia, M\xc3\xbarcia, Arag\xc3\xb3 i Catalunya. En 1711 ascend\xc3\xad a mariscal de camp i en 1719 a tinent general, alhora que era nomenat governador de Jaca._NEWLINE_De 1721 a 1722 fou capit\xc3\xa0 general d'Arag\xc3\xb3. En 1725 fou nomenat Governador de Ceuta, ciutat en la qual encara es veu un escut her\xc3\xa0ldic en relleu al mur occidental de la fortificaci\xc3\xb3 anomenat Contragu\xc3\xa0rdia de San Francisco Javier. En 1731 deix\xc3\xa0 Ceuta i fou destinat a It\xc3\xa0lia. Va comandar un contingent de 6.000 soldats que va arribar a Liorna el 26 d'octubre, per defensar els drets de Carles de Borbone sobre el Gran Ducat de Toscana i el Ducat de Parma i Piacenza. Com era previst a l'article X del tractat de Sevilla, per permetre va desembarcar a Flor\xc3\xa8ncia i en nom de les tropes espanyoles va jurar p\xc3\xbablicament fidelitat al gran duc Joan Gast\xc3\xb3 I de M\xc3\xa8dici i al seu hereu Carles, qui hi va desembarcar el 27 de desembre de 1731._NEWLINE_En 1733 esclat\xc3\xa0 la Guerra de Successi\xc3\xb3 Polonesa, que va enfrontars Espanya contra \xc3\x80ustria, va ser nomenat tinent general i assum\xc3\xad el comandament de l'ex\xc3\xa8rcit enviat a conquesta de les Dues Sic\xc3\xadlies per Carles de Borb\xc3\xb3, sota les ordres del capit\xc3\xa0 general Jos\xc3\xa9 Carrillo de Albornoz, duc de Montemar. Despr\xc3\xa9s de l'entrada dels Espanyols va dirigir el setge de Castel Sant'Elmo, que es va rendir despr\xc3\xa9s de cinc dies, el 25 d'abril de 1734. Despr\xc3\xa9s del lliurament, amb un gest de cortesia militar gens inusual en aquesta \xc3\xa8poca, va convidar al derrotat comandant austr\xc3\xadac, el comte de Lossada, a sopar amb els seus oficials. Fou nomenat capit\xc3\xa0 general dels Reials Ex\xc3\xa8rcits, en 1735 fou uns mesos virrei de N\xc3\xa0pols durant l'abs\xc3\xa8ncia de Carles de Borb\xc3\xb3 i en 1736 va rebre el t\xc3\xadtol napolit\xc3\xa0 de duc de Cellamare. En 1737 fou nomenat Capit\xc3\xa0 General de N\xc3\xa0pols, c\xc3\xa0rrec que va ocupar fins a la seva mort el maig de l'any 1740."